Tatoeba sentences — language code: ina
Le divergentias teologic e politic inter le factiones shiite e sunnite mitteva in dubita le autoritate del caliphas umayyade e resultava in le division del imperio in tres caliphatos autonomic.
Le Abbassidas transfereva le capital a Baghdad; le Fatimidas dominava Cairo; e le Umayyadas se refugiava in Cordoba.
A causa de disputas interior, Egypto terminava fracte in plure principatos inexpressive, e Al-Andalus esseva reconquiste per le lusitanos e castilianos.
Le quatro colores panarabic, presente in diverse bandieras national del Medie Oriente, remitte al tempores del Caliphato Islamic: le nigro es associate al propheta Muhammad e al dynastia abbasside, le blanco al Umayyadas, le verde al Fatimidas, e le rubio al general dissidente Khawarij, qui governava Al-Andalus e le nord african.
Timente que le arabes e persas representava periculo a su autoritate, le caliphas de Baghdad substitueva su guarda per turcos nomadic converse al Islam.
Per ironia, un de iste turcos devenirea le sultan Osman I, qui fundava le Imperio Ottoman in 1299 e reduceva le rolo del caliphas al plan exclusivemente religiose.
Le ottomanos habeva su apogeo post conquirer Constantinopla e avantiar per le Balkans.
Con quasi 12 milliones de kilometros quadrate, su pais se modernisava e mitteva timor al potentias europee.
In le 19e centennio, Anglaterra e Francia faceva incursiones militar in punctos strategic como Gibraltar, Malta e le Canal de Suez.
Illo summate al nationalismo arabic, grec e balkanic, al disputas territorial con Russia e Austria-Hungaria, e ancora al defaite in le Prime Guerra Mundial mitteva fin al potente nation islamic – hodie reducte a Turchia.
Le arabes proclamava un pais independente con capital in Damasco, ma tosto illo esseva repartite in diverse colonias per angleses e franceses.
Con le Secunde Guerra Mundial, le colonisatores partiva, ma surgeva questiones como le stablimento de Israel, le lutta ideologic inter statouniteses e sovieticos e, principalmente, le constatation de que duo tertios del petroleo del mundo se trovava in le Medie Oriente.
Nasceva tunc le moderne problemas, que a vices pare impossibile de solutionar.
Le Umayyadas introduceva un nove typo de cuneage, in que le figuras human se reimplaciava per inscriptiones religiose.
Como su version classic, le moderne dinar auree debera continer 4,25 grammas de auro 22k, secundo determina le lege islamic.
In le ultime annos, alcun paises islamic prospera e attrahe le attention del mundo.
Le previsibile exhaustion del reservas petrolifere incita que microstatos se modernisa pro convincer touristas e investitores a considerar los un bon alternativa.
Albergar cursas de Formula 1 e torneos de football pare un bon strategia pro internationalisar le cultura e, supertoto, attraher publicitate e pecunia – per iste ration Qatar se candidata a sede del Cuppa Mundial 2022.
Le saturation europee motiva que bancas, touristas e immigrantes cerca iste prospere locos plen de shopping centers, hoteles luxuose e positiones laboral.
Ultra le linguas arabic, turc e persian, ancora le anglese e le francese colonial remane in curso.